Na temelju čl. 40. Statuta Turističke zajednice općine Ston (Službeni glasnik Dubrovačko – neretvanske županije 13/09), čl. 14. Pravilnika o radu, djelokrugu, sistematizaciji i unutarnjem ustrojstvu Turističke zajednice općine Ston te u skladu sa Zakonom o turističkim zajednicama i promicanju hrvatskog turizma (NN br. 52/19 i 42/20),

direktorica Turističke zajednice općine Ston, Fani Slade, objavljuje:

**NATJEČAJ**

**za zasnivanje radnog odnosa na određeno vrijeme za  
radno mjesto TURISTIČKI INFORMATOR**

**(sezonski poslovi) - 1 izvršitelj**

 Uz opće uvjete propisane Zakonom radu (NN br. 93/14, 127/17 i 98/19) i Zakonom o turističkim zajednicama i promicanju hrvatskog turizma (NN br. 52/19 i 42/20), kandidati moraju ispunjavati posebne uvjete propisane Pravilnikom o posebnim uvjetima koje moraju ispunjavati zaposleni u turističkom uredu Turističke zajednice općine, grada, županije i Glavnom uredu Hrvatske turističke zajednice (NN br. 23/17, 72/17 i 52/19) kako slijedi:

**Radno mjesto TURISTIČKI INFORMATOR (sezonski poslovi) u TIC- u Žuljana od**

**24. lipnja do 7. rujna 2024.**

**UVJETI**

1. Razina obrazovanja: osnovna škola, SSS, VSS
2. Srani jezici: Engleski jezik
3. Radno iskustvo: poželjno radnom iskustvom na istim i sličnim poslovima, poznavanje ponude destinacije i rad na računalu Word, Excel, Google, CMS…

Uz vlastoručno potpisanu prijavu na natječaj, kandidati moraju dostaviti:

* životopis;
* presliku osobne iskaznice ili domovnice;
* izvornik ili presliku svjedodžbe kojom se potvrđuje ispunjavanje uvjeta stupnja obrazovanja (stručne spreme) određene ovim natječajem;
* dokaz o poznavanju svjetskog jezika (preslika svjedodžbe ili certifikata škole za strane jezike ili preslika svjedodžbe, potvrda, uvjerenje, ili preslika indeksa fakulteta iz koje se vidi da je položen ispit)
* dokaz o poznavanju rada na računalu Potpunom prijavom smatra se prijava koja sadržava sve podatke i priloge navedene u Natječaju.

Nepotpune i nepravodobne prijave na Natječaj neće se razmatrati, niti će podnositelji nepotpunih prijava biti pozvani na dopunu prijave.

Osobe koje podnesu nepotpune i/ili nepravodobne prijave na Natječaj ili ne ispunjavaju uvjete Natječaja, ne smatraju se kandidatima prijavljenim na Natječaj.

S kandidatima koji ispunjavaju opće i posebne uvjete iz natječaja, održat će se razgovor putem kojeg će se vršiti i provjera znanja i sposobnosti.

Svi kandidati koji su se prijavili na Natječaj biti će obaviješteni najmanje 2 (dva) dana prije održavanja razgovora.

Za kandidata koji ne pristupi razgovoru smatrat će se da je povukao prijavu na Natječaj.

Prijave na natječaj s potrebnom dokumentacijom dostavljaju se u zatvorenoj omotnici s naznakom:

„**Ne otvaraj – natječaj za radno mjesto**“

na adresu: **Turistička zajednica općine Ston, Gundulićeva poljana 1, 20230 Ston** osobno ili preporučenom poštom, u roku od 8 (osam) dana od dana objave raspisivanju Natječaja na mrežnim stranicama Turističke zajednice općine Ston i oglasnoj ploči u Stonu odnosno do 31. svibnja 2024. godine do 12:00 sati.

Obavijest o raspisanom natječaju objavit će se na mrežnim stranicama **Turističke zajednice općine Ston** i oglasnoj ploči u Stonu dana **10. svibnja 2024.**

Ponude koje pristignu 31. svibnja 2024. godine nakon 12:00 sati smatraju se zakašnjelima.

Turistička zajednica općine Ston zadržava pravo u svako vrijeme poništiti ovaj natječaj, odnosno pravo ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.